

**ΔΕΛΤΙΟ ΤΥΠΟΥ**

Κόρινθος, 07/04/21

**Ενημερωτική e-ημερίδα παρουσίαση της δράσης χρηματοδότησης «Στήριξη νεοφυών επιχειρήσεων Εθνικού Μητρώου “Elevate Greece” εν μέσω πανδημίας COVID-19»**

To **Περιφερειακό Επιμελητηριακό Συμβούλιο Πελοποννήσου (ΠΕΣΠ)** σας προσκαλεί σε **ενημερωτική e-ημερίδα** σε συνεργασία με το **Υπουργείο Ανάπτυξης και Επενδύσεων** με θέμα την παρουσίαση της δράσης **«Στήριξη νεοφυών επιχειρήσεων Εθνικού Μητρώου “Elevate Greece” εν μέσω πανδημίας COVID-19»**, που θα πραγματοποιηθεί την **Δευτέρα 12 Απριλίου 2021, στις 18:00.**

Κύριος ομιλητής θα είναι ο **Υφυπουργός Ανάπτυξης και Επενδύσεων, κ. Χρίστος Δήμας** ενώ την δράση θα παρουσιάσουν ο **Διευθυντής του Γραφείου του Υφυπουργού, κ. Μιχάλης  Δρίτσας**  και ο **CEO Mantis BI, κ.  Χρήστος  Νικολούδης.**

Σκοπός της ημερίδας είναι να ενημερώσει για την δράση που στοχεύει στην ενίσχυση νεοφυών επιχειρήσεων ενταγμένων στο **Εθνικό Μητρώο Νεοφυών Επιχειρήσεων 'Elevate Greece**' με τη μορφή μη επιστρεπτέας επιχορήγησης ως κεφάλαιο κίνησης για την κάλυψη εξόδων τους και συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) της Ευρωπαϊκής Ένωσης και από εθνικούς πόρους.

**Δικαιούχοι της δράσης** αυτής είναι ΜμΕ επιχειρήσεις, εγγεγραμμένες στο Εθνικό Μητρώο Νεοφυών Επιχειρήσεων 'Elevate Greece' ενώ επιδοτούνται σχέδια από **5.000 έως 100.000 ευρώ** με το **ποσό επιχορήγησης να είναι τουλάχιστον 50%** των εξόδων του 2019.

Η εκδήλωση θα πραγματοποιηθεί μέσω της **ηλεκτρονικής πλατφόρμας zoom** και είναι **ΔΩΡΕΑΝ.**

**Όσοι ενδιαφέρονται να συμμετάσχουν, παρακαλούμε να κάνουν την εγγραφή τους εδώ**  <https://forms.gle/PRb87f5pzF42oPzJA> Για περισσότερες πληροφορίες παρακαλώ μπορείτε να καλέσετε στο 27410 24464 (933, 924).



# Για το *Περιφερειακό Επιμελητηριακό Συμβούλιο Πελοποννήσου*

***Ο Πρόεδρος***

Παναγιώτης Πιτσάκης

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

